CELEX: 52012PC0579
Language: mt
Date: 2012-10-09
Title: Proposta għal REGOLAMENT TAL-KUNSILL li jiffissa għall-2013 u l-2014 l-opportunitajiet tas-sajd għall-bastimenti tas-sajd tal-UE għal ċerti stokkijiet ta’ ħut tal-baħar fond

|
			
		
		
		52012PC0579
		
			Proposta għal REGOLAMENT TAL-KUNSILL li jiffissa għall-2013 u l-2014 l-opportunitajiet tas-sajd għall-bastimenti tas-sajd tal-UE għal ċerti stokkijiet ta’ ħut tal-baħar fond /* COM/2012/0579 final - 2012/0282 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
 Raġunijiet għall-proposta u għanijiet tagħha L-istokkijiet tal-baħar fond huma stokkijiet ta’ ħut li jinqabdu f’ilmijiet lil hinn miż-żoni ewlenin tas-sajd ta’ blajjet kontinentali. Jinsabu mqassmin fuq ix-xaqlibiet kontinentali jew huma assoċjati ma’ muntanji fil-baħar. Il-maġġoranza ta' dawn l-ispeċijiet jikbru bil-mod u jgħixu fit-tul, u minħabba dan huma partikolarment vulnerabbli għall-attività tas-sajd. Element importanti ieħor fil-vulnerabbiltà ta’ speċi għas-sajd huwa jekk tistax tkun fil-mira f’aggregazzjonijiet lokali, partikolarment waqt iż-żmien tar-riproduzzjoni. Dan huwa l-każ tal-orange roughy, il-linarda u l-alfonsinos. Bħalma huwa l-każ għall-istokkijiet kollha ta’ ħut salvaġġ, jekk is-sajd fil-baħar fond jitħalla jsir mingħajr restrizzjonijiet jasal li jkun hemm tiġrija minn azjendi tas-sajd biex jieħdu pussess ta’ riżorsa b’xejn, mingħajr ma jqisu biżżejjed il-livell sostenibbli tal-isfruttar. Dan kien b’mod ċar il-każ għal xi speċijiet tal-baħar fond qabel ma bdiet ir-regolazzjoni mill-Unjoni Ewropea fl-2003. Pereżempju, l-ispeċi ta’ valur tal-orange roughy fl-ilmijiet tal-Majjistral hija meqjusa li tbattlet, kif ukoll l-ispeċi ta’ valur tal-bażuga kaħlija fil-Bajja ta’ Biscay. Għalhekk, il-limitazzjoni tal-attività tas-sajd hija intervent pubbliku meħtieġ biex tkun evitata l-erożjoni tad-dħul finanzjarju tas-sajjieda, biex ikun żviluppat l-isfruttar lejn rendiment ogħla tas-sajd fit-tul, u biex jitnaqqas l-impatt fuq l-ekosistema u s-sistema alimentari bħala konsegwenza tat-tnaqqis f’daqqa fid-daqs f’ċerti popolazzjonijiet ta’ ħut. Fil-każ tal-ispeċijiet tal-baħar fond, l-intervent pubbliku huwa ta’ importanza partikolari minħabba l-fatt li l-irkupru mit-tbattil ta’ stokkijiet li jikbru bil-mod jista’ jieħu ħafna żmien u jista’ ma jirnexxix. Kull sentejn, il-Kunsill Internazzjonali għall-Esplorazzjoni tal-Baħar (ICES) jipprovdi analiżi dettaljata tal-istat bijoloġiku tal-istokkijiet tal-baħar fond. Il-parir l-aktar reċenti ngħata f’Ġunju 2012. Din il-proposta għall-iffissar tal-opportunitajiet tas-sajd hija bbażata fuq aktar analiżi magħmula mill-Kumitat Xjentifiku, Tekniku u Ekonomiku għas-Sajd (STECF) f’Lulju 2012, wara x-xogħol tal-ICES. Din tipprovdi s-sisien għall-iffissar tal-opportunitajiet tas-sajd għall-istokkijiet tal-baħar fond skont il-prinċipju inkorporat fl-Artikolu 2(2)(b) tar-Regolament tal-Kunsill (KE) Nru 2371/2002, fejn it-teħid tad-deċiżjonijiet skont il-Politika Komuni tas-Sajd għandu jkun ibbażat fuq parir xjentifiku sod li jagħti riżultati f’waqthom. Għalhekk il-Kummissjoni stabbiliet il-prattika li tressaq għad-diskussjoni proposti għal regolamenti dwar l-opportunitajiet tas-sajd pass pass mal-pariri xjentifiċi hekk kif dawn isiru disponsibbli. Barra minn hekk, il-Kummissjoni vvalutat l-effettività tas-sistema ġenerali ta’ aċċess għall-istokkijiet tal-baħar fond (ir-Regolament tal-Kunsill (KE) Nru 2347/2002 tas-16 ta' Diċembru 2002 li jistabbilixxi ħtiġijiet speċifiċi ta' aċċess u kundizzjonijiet relattivi għas-sajd ta' ħażniet tal-baħar fond[1]), u wettqet valutazzjoni tal-impatt tal-alternattivi biex tissaħħaħ din is-sistema, inkluż proċess ta’ konsultazzjoni wiesa’. Fuq dik il-bażi, fid-19 ta’ Lulju 2012, il-Kummissjoni ressqet proposta li tirrevedi s-sistema ta' aċċess, li tinkludi sistema ta' liċenzjar rinfurzata u tneħħija gradwali ta' dawk l-irkapti tas-sajd li għandhom fil-mira speċifikament speċijiet tal-baħar fond b’mod anqas sostenibbli, jiġifieri x-xbieki tat-tkarkir tal-qiegħ u l-għeżula tal-qiegħ. Il-Kummissjoni pproponiet ukoll rekwiżiti speċifiċi għall-ġbir tad-dejta mill-attivitajiet tas-sajd fil-baħar fond. 
 Kuntest ġenerali Is-sajd għall-ispeċijiet tal-baħar fond ilu rregolat mill-Unjoni Ewropea mill-2003 ’l hawn skont il-qabdiet totali permissibbli (TACs) għal kull speċi u żona, u skont l-isforz massimu tas-sajd li jsir fil-Grigal tal-Atlantiku. Għall-2011 u l-2012 il-qabdiet totali permissibbli ta’ ċerti speċijiet tal-baħar fond kienu stabbiliti mir-Regolament tal-Kunsill (KE) Nru 1225/2010 tat-13 ta’ Diċembru 2010, li jiffissa għall-2011 u l-2012 l-opportunitajiet tas-sajd ta’ bastimenti tas-sajd tal-UE għal ħut ta’ ċerti speċijiet tal-baħar fond[2]. Fil-każijiet kollha, b'żewġ eċċezzjonijiet biss, l-informazzjoni disponibbli dwar l-istokkijiet tal-baħar fond koperti minn din il-proposta ma tippermettix lix-xjenzati jevalwaw b’mod sħiħ l-istatus tal-istokk, la skont id-daqs tal-popolazzjoni tal-ħut u lanqas skont ir-rata tal-mortalità mis-sajd. Hemm bosta raġunijiet għal dan: dawn l-ispeċijiet sikwit jgħixu fit-tul u jikbru bil-mod, ħaġa li tagħmilha diffiċli ħafna biex l-istokk ikun strutturat fi klassijiet skont l-età u biex ikun ivvalutat l-effett tas-sajd fuq l-istokk permezz tat-tibdiliet fit-tul jew fl-istruttura tal-età tal-qabdiet. Mhix magħrufa l-frekwenza tar-reklutaġġ ta’ ħut ta’ eta żgħira fl-istokkijiet. L-istokkijiet huma mqassmin f’wesgħat fil-fond li huwa diffiċli li jkunu eżaminati għal raġunijiet prattiċi. Id-dejta mill-istħarriġ xjentifiku sikwit ma tkunx disponibbli minħabba l-importanza kummerċjali mnaqqsa ta’ dawn l-istokkijiet, jew ma tkunx tkopri ż-żona kollha ta’ tqassim. L-attivitajiet tas-sajd qed jikkonċentraw parzjalment biss fuq dawn l-ispeċijiet, u xi wħud minnhom għandhom storja relattivament qasira. Minkejja dawn id-diffikultajiet intrinsiċi, il-pariri xjentifiċi mogħtija mill-ICES f'Ġunju 2012 u mill-STECF f'Lulju 2012 għamlu progress, notevolment fir-rigward tal-istokkijiet li joffru l-ikbar opportunitajiet tas-sajd. Għall-istokk prinċipali tar-roundnose grenadier, kien possibbli li jiġu identifikati l-livelli tas-sajd li, jekk jitħarsu, se jġibu r-riżorsa għall-ogħla rendiment sostenibbli (‘Maximum Sustainable Yield’, MSY). Għal speċi importanti oħra, iċ-ċinturin iswed, il-pariri, għalkemm ibbażati fuq ix-xejriet u mhux fuq stima sħiħa tal-istatus tal-istokk, jipprovdu indikazzjonijiet preċiżi dwar kif jista' jinkiseb il-livell tal-MSY sal-2015. Dan iġib miegħu għanijiet ċari ta’ ġestjoni li jistgħu jiffurmaw il-bażi tal-użu sostenibbli fit-tul ta' dawn l-istokkijiet. L-iffissar u l-qsim tal-possibilitajiet tas-sajd jaqgħu esklussivament fil-kompetenza tal-Unjoni. L-obbligi fir-rigward tal-isfruttar sostenibbli tar-riżorsi akkwatiċi ħajjin huma stabbiliti mill-Artikolu 2 tar-Regolament (KE) Nru 2371/2002. Opportunitajiet tas-sajd bħal dawn għandhom ikunu skont ftehimiet internazzjonali, fost oħrajn il-Ftehim tan-Nazzjonijiet Uniti tal-1995 dwar il-Konservazzjoni u l-Ġestjoni ta’ Stokkijiet ta’ Ħut Transżonali u Stokkijiet ta’ Ħut li Jpassi Ħafna [minn hawn ’il quddiem “il-ftehim tan-NU dwar l-istokkijiet tal-Ħut tal-1995”) B’mod partikolari, ir-regolatur jeħtieġlu jkun aktar kawt meta l-informazzjoni ma tkunx ċerta u tkun mhux affidabbli jew mhux adegwata. Skont l-Artikolu 6(2) tal-Ftehim tan-NU dwar l-Istokkijiet tal-Ħut tal-1995, in-nuqqas ta’ informazzjoni xjentifika adegwata ma għandux jintuża bħala raġuni biex ikunu posposti jew biex ma jittiħdux miżuri ta’ konservazzjoni jew ġestjoni. L-aġġustamenti tat-TAC previsti f’din il-proposta jsegwu l-gwida stabbilita fil-parir xjentifiku u jirriflettu l-prinċipji ta' ġestjoni mniżżla fil-Ftehim tan-NU dwar l-istokkijiet tal-ħut tal-1995 u l-Linji Gwida Internazzjonali għall-Ġestjoni tas-Sajd tal-Baħar Fond fl-Ibħra Miftuħa tal-Organizzazzjoni tal-Ikel u l-Agrikoltura tan-Nazzjonijiet Uniti tal-2008, li kienu kkonfermati mir-Riżoluzzjonijiet suċċessivi tal-Assemblea Ġenerali tan-NU (ir-Riżoluzzjonijiet 61/105 fl-2007, 64/72 fl-2009, u l-aktar riċenti, 66/231 fl-2011). Filwaqt li għadd ta’ stokkijiet tal-baħar fond huma sfruttati wkoll minn nazzjonijiet oħra tas-sajd, partikolarment min-Norveġja, l-Islanda, il-Gżejjer Faeroe u r-Russja, u filwaqt li jeħtieġ li jinkiseb ftehim dwar miżuri armonizzati ta’ ġestjoni flimkien ma’ dawk in-nazzjonijiet tas-sajd jew, fir-rigward tal-istokkijiet li jgħammru f’ilmijiet internazzjonali, fil-Kummissjoni tas-Sajd tal-Atlantiku tal-Grigal (NEAFC), jeħtieġ ikun hemm miżuri unilaterali applikabbli għall-bastimenti tal-Unjoni Ewropea sakemm jintlaħqu dawk il-ftehimiet, biex ikunu evitati l-konsegwenzi negattivi ta’ sajd mhux regolat kif deskritt hawn fuq. 
 Dispożizzjonijiet eżistenti fil-qasam tal-proposta Id-dispożizzjonijiet eżistenti fil-qasam tal-proposta huma stabbiliti mir-Regolament tal-Kunsill (UE) Nru 1225/2010 u japplikaw sal-31 ta’ Diċembru 2012. Dawn huma marbuta mar-Regolament tal-Kunsill (KE) Nru 2347/2002 diġà msemmi, li fl-Anness I jelenka l-ispeċijiet tal-baħar fond l-iktar importanti kummerċjalment li għalihom il-Kummissjoni tfittex li jkollhom limitazzjonijiet tal-qbid. 
 Konsistenza ma’ politiki u għanijiet oħrajn tal-Unjoni Il-miżuri proposti huma mfassla skont l-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli. 
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
 Konsultazzjoni mal-partijiet interessati 
 Metodi ta’ konsultazzjoni, setturi ewlenin fil-mira u profil ġenerali tal-parteċipanti Il-proposta ġiet żviluppata abbażi tal-prinċipji u l-gwida stipulati fil-Komunikazzjoni tal-Kummissjoni lill-Kunsill fir-rigward ta' Konsultazzjoni dwar l-Opportunitajiet tas-Sajd għall-2013 (COM(2012)278 final), fejn il-Kummissjoni spjegat il-fehmiet u l-intenzjonijiet tagħha dwar il-proposti tagħha għall-opportunitajiet tas-sajd fl-2013 għall-istokkijiet kollha. Kif iddikjarat fit-titolu tagħha, il-Kummissjoni twettaq konsultazzjoni wiesgħa mal-partijiet interessati, is-soċjetà ċivili, l-Istati Membri u l-pubbliku inġenerali fuq il-bażi ta’ din il-Komunikazzjoni. 
 Ġbir u użu tal-għarfien espert Il-bijoloġija tas-sajd u l-ekonomija tas-sajd huma l-oqsma xjentifiċi/ta’ għarfien espert inkwistjoni. Il-Kummissjoni kkonsultat lill-ICES, korp xjentifiku indipendenti internazzjonali, u organizzat il-laqgħa plenarja tal-STECF. Il-parir tal-ICES huwa bbażat fuq il-qafas ta' parir żviluppat fi ħdan l-ICES u użat skont il-Memorandum ta' Fehim bejn l-ICES u l-Kummissjoni, li hija waħda mill-klijenti tal-ICES. L-STECF jagħti l-parir tiegħu billi jsegwi t-termini ta’ referenza li jirċievi mingħand il-Kummissjoni. Ir-rapporti kollha tal-STECF jistgħu jinkisbu, wara l-adozzjoni formali mill-Kummissjoni, mill-websajt tiegħu. Ir-rapporti kollha tal-ICES jistgħu jinkisbu mill-websajt tiegħu. Għal ħafna mill-istokkijiet koperti minn din il-proposta, m’hemmx biżżejjed dejta sabiex tintwera s-sostenibbiltà tas-sajd. Il-parir xjentifiku f’dawn il-każijiet isegwi l-prinċipju ta’ prekawzjoni u l-parir jirrakkomanda li jitnaqqsu l-qabdiet mil-livelli riċenti sakemm isiru evidenti sinjali ta’ żieda tal-popolazzjoni. Huma pprovduti indikazzjonijiet preċiżi dwar il-livell ta' tnaqqis tal-qbid. Dan il-parir jitqies bħala wieħed direzzjonali, li jipprovdi gwida dwar il-livelli li fihom għandhom jiġu stabbiliti t-TACs. Bħala approċċ ġenerali, u fid-dawl tal-prinċipju ta' prekawzjoni, il-Kummissjoni tara l-ħtieġa li tipproponi tnaqqis tat-TAC li jmur f’din id-direzzjoni, fil-proporzjon issuġġeriet mill-pariri. Fost l-24 annotazzjoni tat-TAC f'dan ir-Regolament, bosta minnhom jirrigwardaw tunnellaġġ limitat ħafna. Għal dawn it-TACs iż-żgħar huwa rrakkomandat tnaqqis ta' prekawzjoni. Madankollu, il-kwoti eżistenti huma żgħar u maħsuba biex ikopru qbid inċidentali inevitabbli, u għal din ir-raġuni, qed jinżammu t-TACs kif inhuma bħalissa biex ikun evitat li jinħoloq obbligu tal-iskartar. Dan jikkonċerna notevolment il-qabdiet inċidentali tal-linarda, tar-roundnose grenadiers u taċ-ċinturin iswed barra ż-żoni tas-sajd ewlenin. Għall-istokkijiet fejn is-sitwazzjoni tkompli tkun waħda ta' tħassib partikolari, għandhom ikomplu t-TACs attwali ta’ żero, skont il-parir mgħoti. Dawn jinkludu l-istokkijiet tal-orange roughy li huma vvalutati bħala kompletament imbattla. Fir-rigward tal-istokkijiet tal-klieb il-baħar tal-baħar fond, il-parir xjentifiku ġdid huwa mistenni sal-ewwel jiem ta' Ottubru, u għalhekk jidhru bħala "pro memoria" (pm) f'din il-proposta. Il-linarda u l-bażuga kaħlija huma meqjusa bħala li huma fi stat batut. Għalihom, kif ukoll għall-alfonsinos u l-lipp tal-qawwi, hemm il-parir għal tnaqqis ta’ prekawzjoni. B’kuntrast, il-parir huwa pjuttost pożittiv dwar l-istokkijiet f'din il-proposta li jappoġġw is-sajd fil-mira, jiġifieri s-sajd prinċipali għar-roundnose grenadier u għaċ-ċinturin iswed. Wara tnaqqis konsekuttiv tal-opportunitajiet tas-sajd, il-parir xjentifiku tal-2012 jikkonferma t-tendenza diġà osservata sentejn ilu li l-livelli tal-isfruttar ta' dawn iż-żewġ stokkijiet fuq għadd ta’ snin ma jidhirx li kellhom effett ħażin fuq l-istatus tagħhom. Din is-sena, l-ICES u l-STECF setgħu ilestu evalwazzjoni aktar preċiża tal-istat ta' dawn ir-riżorsi, li ssuġġeriet l-istatus tajjeb tagħhom. Dan jippermetti żieda fl-opportunitajiet tas-sajd għaċ-ċinturin iswed u livell stabbli ta' qabdiet fil-każ ta’ stokk akbar ta' grenadieri fl-ilmijiet tal-Punent. Ir-reviżjoni li għaddejja bħalissa u t-titjib tas-sistema tal-aċċess għas-sajd fil-baħar fond għandhom rwol bħala l-mezzi biex jiġu żviluppati l-miżuri meħtieġa għall-inkoraġġiment ta' strateġiji tas-sajd li jtaffu l-effetti negattivi fuq is-sistemi vulnerabbli tal-baħar u jnaqqsu l-iskartar. Fejn partijiet importanti tal-livell tal-qbid skont il-parir mogħti jsiru minn Stati mhux Membri, dan ġie meqjus u l-parir kien applikat għas-sajd tal-UE skont l-iżvilupp tagħhom. Valutazzjoni tal-impatt L-opportunitajiet tas-sajd għandhom jiġu ffissati kif mitlub mill-Artikolu 43 (3) tat-TFUE. Il-proposta ma tikkonċernax biss deċiżjonijiet fuq żmien qasir imma hija parti minn approċċ fit-tul li bih il-livell tas-sajd jitnaqqas gradwalment għal livelli sostenibbli fit-tul. L-approċċ meħud fil-proposta għandu fi żmien qasir jirriżulta f’TACs imnaqqsa iżda, hekk kif l-istokkijiet sfruttati żżejjed jirkupraw, l-opportunitajiet tas-sajd għandhom ikunu stabbli jew jiżdiedu, skont il-parir ta’ prekawzjoni. Il-konsegwenzi fuq żmien medju lejn żmien fit-tul tal-approċċ qed jitbassru li jkunu ta’ impatt imnaqqas fuq l-ambjent bħala konsegwenza tat-tnaqqis fl-isforz tas-sajd, tnaqqis fl-għadd ta’ bastimenti u/jew fl-attività medja tas-sajd għal kull bastiment, u f’ħatt l-art mhux mibdul jew miżjud ta’ dawk l-ispeċijiet li wrew li jsostnu attività kontinwa tas-sajd. It-tnaqqis miksub fl-isforz tas-sajd u fid-daqs tal-flotta iddedikati għas-sajd fil-baħar fond mill-2003 ’l hawn juri li din il-politika qed tkun implimentata fil-prattika. Xi sinjali pożittivi inizjali mill-indiċijiet tal-istokkijiet jikkonfermaw li l-aspettattivi tal-konsegwenzi fuq żmien medju għal żmien fit-tul għadhom validi. 
3.           ELEMENTI LEGALI TAL-PROPOSTA
Il-proposta tistabbilixxi, permezz ta’
Regolament, għall-flotot tas-sajd tal-UE, il-limitazzjonijiet tal-qbid
tal-ispeċijiet tal-baħar fond l-aktar importanti kummerċjalment
fl-ilmijiet tal-UE u fl-ilmijiet internazzjonali tal-Grigal tal-Atlantiku, biex
jinkiseb l-għan tal-Politika Komuni tas-Sajd li jiżgura sajd
f’livelli li huma sostenibbli mil-lat bijoloġiku, ekonomiku u
soċjali. Hija bbażata fuq l-Artikolu 43(3) tat-TFUE. Il-proposta
hija fil-kompetenza esklussiva tal-Unjoni kif imsemmi fl-Artikolu 3(1)(d)
tat-TFUE. Għalhekk, il-prinċipju tas-sussidjarjetà ma japplikax.
Il-proposta tikkonforma mal-prinċipju
tal-proporzjonalità għar-raġuni li ġejja: il-Politika Komuni
tas-Sajd hija politika komuni. Skont l-Artikolu 43(3) tat-TFUE hija
r-responsabbiltà tal-Kunsill li jadotta l-miżuri dwar l-iffissar u l-allokazzjoni
tal-opportunitajiet tas-sajd. 
Waqt li jqisu l-Artikolu 20(3)
tar-Regolament (KE) Nru 2371/2002, l-Istati Membri huma ħielsa biex
jallokaw opportunitajiet bħal dawn fost ir-reġjuni jew l-operaturi
skont kif jidhrilhom xieraq. Għalhekk, l-Istati Membri għandhom
spazju biżżejjed biex jimmanuvraw dwar deċiżjonijiet
relatati mal-mudell soċjali/ekonomiku tal-għażla tagħhom
biex jisfruttaw l-opportunitajiet tas-sajd allokati lilhom.
Il-proposta ma għandha l-ebda
implikazzjoni finanzjarja ġdida għall-Istati Membri. Dan
ir-Regolament huwa adottat mill-Kunsill kull sentejn, u l-mezzi pubbliċi u
privati biex ikun implimentat diġà jinsabu lesti.
4.           IMPLIKAZZJONI BAĠITARJA
Il-proposta ma għandhiex
implikazzjonijiet għall-baġit tal-UE.
5.           INFORMAZZJONI ADDIZZJONALI
 Simplifikazzjoni 
 Il-proposta b’mod ġenerali la tissimplifika u lanqas tikkomplika l-ġestjoni tal-kwoti tas-sajd. 
 Analiżi/reviżjoni/klawżola sunset 
 Il-proposta hija dwar Regolament li jkopri s-snin 2013 u 2014. Il-mezzi u l-livelli ta’ ġestjoni tal-opportunitajiet tas-sajd għandhom ikunu eżaminati mill-ġdid, l-aktar tard matul l-2014, biex jitħejja Regolament suċċessur. F’dan ir-Regolament mhijiex meħtieġa klawżola ta’ reviżjoni. 
 Spjegazzjoni dettaljata tal-proposta It-TFUE jistabbilixxi skont l-Artikolu 43(3) li l-Kunsill għandu jadotta miżuri "dwar l-iffissar u l-allokazzjoni ta’ opportunitajiet tas-sajd" fuq proposta tal-Kummissjoni. Din il-proposta hija limitata għall-iffissar u l-allokazzjoni tal-opportunitajiet tas-sajd u tal-kundizzjonijiet li huma marbuta b’mod funzjonali mal-użu ta’ dawk l-opportunitajiet tas-sajd. Fir-rigward tal-limitazzjonijiet tal-qbid, il-proposta hija konformi mal-prinċipji tal-hekk imsejħa antiċipazzjoni li huma stabbiliti fil-Komunikazzjoni tal-Kummissjoni dwar it-titjib fil-konsultazzjoni dwar il-ġestjoni tas-sajd Komunitarju (COM(2006)246 finali) u fil-Komunikazzjoni tal-Kummissjoni fir-rigward ta’ Konsultazzjoni dwar l-Opportunitajiet tas-Sajd għall-2013 (COM(2012)278 final), li stipulaw il-fehmiet u l-intenzjonijiet tal-Kummissjoni fir-rigward tal-proposti tagħha għall-opportunitajiet tas-sajd, sakemm ikun hemm il-parir xjentifiku dwar l-istat tal-istokkijiet għall-2013. It-Taqsima 6 ta’ din il-Komunikazzjoni tistabbilixxi l-fehmiet tal-Kummissjoni dwar kif għandhom jiġu ffissati l-opportunitajiet tas-sajd, u dawn ir-regoli ġew segwiti fl-iżvilupp ta’ din il-proposta fir-rigward tal-24 annotazzjoni tat-TAC li fiha, kif ġej:   ·                         It-TACs għandhom jiġu stabbiliti skont il-parir xjentifiku fejn dan ikun ipprovdut abbażi ta' dejta komprensiva u analiżi u tbassir kwantitattivi skont il-“qafas tal-MSY" tal-ICES. Meta dan il-parir huwa disponibbli dan għandu jintuża b’mod dirett biex jiġu stabbiliti l-livelli tal-kwoti jew tal-isforz tas-sajd, għalkemm tista’ tkun aċċettata l-implimentazzjoni gradwali ta’ dan il-qafas sal-2015 meta dan ikun kompatibbli mal-parir mogħti. Żewġ annotazzjonjiet tat-TAC għar-roundnose grenadier huma kkonċernati minn din il-gwida f’din il-proposta. ·                         Fejn jingħata parir xjentifiku indikattiv abbażi ta’ analiżi kwalitattiva tal-informazzjoni disponibbli (anke jekk din ma tkunx kompluta jew ikun fiha ġudizzju espert), dan għandu jintuża bħala bażi għad-deċiżjonijiet tat-TAC: huwa propost tnaqqis fit-TAC għal 8 annotazzjonijiet tat-TAC skont din il-gwida f'din il-proposta. Fil-każ ta' 2 annotazzjonijiet għaċ-ċinturin iswed, din il-gwida timplika żieda fit-TAC. ·                         Fejn m’hemm ebda parir xjentifiku jeħtieġ li jiġi segwit l-approċċ ta’ prekawzjoni: dan jaffettwa 11-il annotazzjoni tat-TAC f'din il-proposta, inklużi sitta b’TAC ta' prekawzjoni ta’ żero qabdiet.   Il-proposta hija wkoll skont il-Komunikazzjoni tal-Kummissjoni dwar l-implimentazzjoni tas-sostenibbiltà fis-sajd tal-UE permezz tar-rendiment massimu sostenibbli (COM(2006)360 finali). 
2012/0282 (NLE)
Proposta għal
REGOLAMENT TAL-KUNSILL 
li jiffissa għall-2013 u l-2014
l-opportunitajiet tas-sajd għall-bastimenti tas-sajd tal-UE għal
ċerti stokkijiet ta’ ħut tal-baħar fond
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 43(3)
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Skont l-Artikolu 43(3)
tat-Trattat il-Kunsill, fuq proposta tal-Kummissjoni, għandu jadotta
miżuri dwar l-iffissar u l-allokazzjoni tal-opportunitajiet tas-sajd.
(2)       Ir-Regolament tal-Kunsill
(KE) Nru 2371/2002 tal-20 ta' Diċembru 2002 dwar
il-konservazzjoni u l-isfruttar sostenibbli ta' riżorsi tas-sajd skont
il-Politika Komuni dwar is-Sajd[3]
jirrikjedi li jiġu stabbiliti miżuri li jirregolaw l-aċċess
għall-ilmijiet u r-riżorsi u l-insegwiment sostenibbli
tal-attivitajiet tas-sajd, filwaqt li jitqiesu l-pariri xjentifiċi,
tekniċi u ekonomiċi disponibbli u b’mod partikolari r-rapporti
mfassla mill-Kumitat Xjentifiku, Tekniku u Ekonomiku għas-Sajd (STECF).
(3)       Hija r-responsabbiltà
tal-Kunsill li jadotta miżuri dwar l-iffissar u l-allokazzjoni ta’
opportunitajiet tas-sajd skont it-tip ta’ sajd jew il-grupp ta’ tipi ta’ sajd,
inklużi ċerti kundizzjonijiet li huma funzjonalment marbutin
magħhom, fejn hu xieraq. L-opportunitajiet tas-sajd għandhom
jitqassmu fost l-Istati Membri b’mod li tkun żgurata l-istabbiltà relattiva
għal kull Stat Membru fl-attivitajiet tas-sajd għal kull stokk jew
tip ta’ sajd u wara li jitqiesu kif imiss l-għanijiet tal-Politika Komuni
tas-Sajd stabbiliti mir-Regolament (KE) Nru 2371/2002.
(4)       Il-qabdiet totali
permissibbli (TACs) għandhom jiġu stabbiliti abbażi tal-parir
xjentifiku disponibbli, billi jitqiesu l-aspetti bijoloġiċi u
soċjoekonomiċi filwaqt li jiġi żgurat trattament ġust
bejn is-setturi tas-sajd, kif ukoll fid-dawl tal-opinjonijiet espressi matul
il-konsultazzjoni tal-partijiet interessati, b’mod partikolari dawk
tal-Kunsilli Konsultattivi Reġjonali kkonċernati.
(5)       L-opportunitajiet tas-sajd
għandhom ikunu skont ftehimiet u prinċipji internazzjonali,
bħall-Ftehim tan-Nazzjonijiet Uniti dwar il-Konservazzjoni u
l-Ġestjoni ta’ Stokkijiet ta’ Ħut TransŻonali u Stokkijiet ta’
Ħut li Jpassi Ħafna tal-1995[4], u
skont il-prinċipji dettaljati ta’ ġestjoni stabbiliti fil-Linji Gwida
Internazzjonali għall-Ġestjoni tas-Sajd f’Baħar Fond
fl-Ibħra Miftuħa tal-Organizzazzjoni tal-Ikel u l-Biedja
tan-Nazzjonijiet Uniti tal-2008, li skonthom, b’mod partikolari, regolatur
għandu jkun aktar kawt meta l-informazzjoni ma tkunx ċerta, ma tkunx
affidabbli jew ma tkunx adegwata. In-nuqqas ta’ informazzjoni xjentifika
adegwata m’għandux jintuża bħala raġuni biex ikunu posposti
jew biex ma jittiħdux miżuri ta’ konservazzjoni u ta’ ġestjoni.
(6)       Il-pariri xjentifiċi
l-aktar riċenti mill-Kunsill Internazzjonali għall-Esplorazzjoni
tal-Baħar (ICES) u mill-STECF jindikaw li l-biċċa l-kbira
tal-istokkijiet tal-baħar fond jinħasdu b’mod mhux sostenibbli u li
l-opportunitajiet tas-sajd għal dawk l-istokkijiet, biex tkun żgurata
s-sostenibbiltà tagħhom, għandhom jitnaqqsu sakemm l-evoluzzjoni
tad-daqsijiet tal-istokkijiet turi xejra pożittiva. L-ICES jagħti
wkoll il-parir li ma għandu jkun permess ebda sajd dirett
għall-orange roughy fiż-żoni kollha u għal ċerti
stokkijiet tal-linarda u tal-bażuga kaħlija.
(7)       L-opportunitajiet tas-sajd
għall-ispeċijiet tal-baħar fond kif elenkati fl-Anness I
tar-Regolament tal-Kunsill (KE) Nru 2347/2002
tas-16 ta' Diċembru 2002 li jistabbilixxi
ħtiġijiet speċifiċi ta' aċċess u kundizzjonijiet
relattivi għas-sajd ta’ ħażniet tal-baħar fond[5], ikopru sentejn, ħlief għal
ċerti stokkijiet tal-linarda u l-arġentina (silus). Attwalment ir-Regolament
tal-Kunsill (UE) Nru 1225/2010 jiffissa l-opportunitajiet tas-sajd
għall-2011 u l-2012.
(8)       Skont ir-Regolament
tal-Kunsill (KE) Nru 847/96 tas-6 ta' Mejju 1996 li
jintroduċi kundizzjonijiet addizzjonali għal tmexxija minn sena
għal sena tal-TAC u l-kwoti[6], u
b'mod partikolari l-Artikolu 1(1) u l-Artikolu 2 tiegħu, meta
jkun qed jiffissa t-TACs il-Kunsill għandu jiddeċiedi liema
stokkijiet huma suġġetti għal TAC ta’ prekawzjoni u liema
stokkijiet huma suġġetti għal TAC analitika. It-TACs ta’ prekawzjoni
għandhom japplikaw għal stokkijiet li għalihom mhi disponibbli
ebda evalwazzjoni b’bażi xjentifika tal-opportunitajiet tas-sajd
għas-sena li fiha qed jiġu ffissati t-TACs; it-TACs analitiċi
għandhom japplikaw għall-każijiet l-oħrajn. Fid-dawl tal-parir
tal-ICES u tal-STECF, b’mod notevoli n-nuqqas prevalenti ta’ evalwazzjoni
sħiħa b’bażi xjentifika tal-operazzjonijiet tas-sajd rilevanti,
il-biċċa l-kbira tal-istokkijiet ikkonċernati b’dan
ir-Regolament għandhom ikunu suġġetti għal TACs ta'
prekawzjoni.
(9)       Sabiex jiġi żgurat
l-għajxien tas-sajjieda tal-Unjoni, huwa importanti li dan is-sajd
jinfetaħ fl-1 ta' Jannar 2013,
ADOTTA DAN IR-REGOLAMENT:
Artikolu 1
Suġġett
Dan ir-Regolament jiffissa l-opportunitajiet
tas-sajd annwali għas-snin 2013 u 2014 disponibbli
għall-bastimenti tal-UE għall-istokkijiet ta’ ħut ta’ ċerti
speċijiet tal-baħar fond fl-ilmijiet tal-UE u f’ċerti ilmijiet
mhux tal-UE fejn huma meħtieġa limiti tal-qbid.
Artikolu 2
Definizzjonijiet
1.           Għall-finijiet ta’ dan
ir-Regolament, għandhom japplikaw id-definizzjonijiet li ġejjin:
(a)     “bastiment tal-UE” tfisser bastiment
tas-sajd li jtajjar il-bandiera ta’ Stat Membru u li jkun irreġistrat
fl-Unjoni;
(b)     “ilmijiet tal-UE” tfisser l-ilmijiet
taħt is-sovranità jew il-ġuriżdizzjoni tal-Istati Membri
bl-eċċezzjoni ta’ ilmijiet maġenb it-territorji msemmijin
fl-Anness II tat-Trattat;
(c)     “qabda totali permissibbli” (TAC) tfisser
il-kwantità li tista’ tinqabad u tinħatt l-art minn kull stokk ta’
ħut kull sena;
(d)     “kwota” tfisser proporzjon mit-TAC
allokat lill-Unjoni, lil Stat Membru jew lil pajjiż terz;
(e)     “ilmijiet internazzjonali” tfisser
ilmijiet li ma jaqgħu taħt is-sovranità jew il-ġurisdizzjoni
tal-ebda Stat.
2.           Għall-finijiet ta' dan
ir-Regolament, għandhom japplikaw id-definizzjonijiet taż-żoni
li ġejjin:
(a)     iż-żoni tal-ICES (il-Kunsill
Internazzjonali għall-Esplorazzjoni tal-Baħar) huma ż-żoni
ġeografiċi speċifikati fl-Anness III tar-Regolament (KE)
Nru 218/2009[7];
(b)     iż-żoni tas-CECAF (il-Kumitat
tas-Sajd għall-Atlantiku Ċentrali tal-Lvant) huma ż-żoni
ġeografiċi speċifikati fl-Anness II tar-Regolament (KE)
Nru 216/2009[8];
Artikolu 3
TACs u allokazzjonijiet
It-TACs għall-ispeċijiet
tal-baħar fond li jinqabdu mill-bastimenti tal-UE fl-ilmijiet tal-UE jew
f’ċerti ilmijiet li mhumiex tal-UE, l-allokazzjoni ta’ TACs bħal dawn
fost l-Istati Membri u l-kundizzjonijiet marbutin magħhom b’mod
funzjonali, fejn hu xieraq, huma stipulati fl-Anness ta’ dan ir-Regolament.
Artikolu 4
Dispożizzjonijiet speċjali dwar l-allokazzjonijiet
1.           L-allokazzjoni tal-opportunitajiet
tas-sajd fost l-Istati Membri kif stipulat f’dan ir-Regolament għandha
tkun bla preġudizzju għal:
(a)     skambji magħmula skont
l-Artikolu 20(5) tar-Regolament (KE) Nru 2371/2002;
(b)     tnaqqis u riallokazzjonijiet
magħmulin skont l-Artikolu 37 tar-Regolament (KE) Nru 1224/2009[9] jew skont l-Artikolu 10(4)
tar-Regolament (KE) Nru 1006/2008[10];
(c)     ħatt l-art addizzjonali permess
skont l-Artikolu 3 tar-Regolament (KE) Nru 847/96;
(d)     kwantitajiet miżmuma skont
l-Artikolu 4 tar-Regolament (KE) Nru 847/96;
(e)     tnaqqis magħmul skont
l-Artikoli 37, 105, 106 u 107 tar-Regolament (KE) Nru 1224/2009.
2.           L-Artikolu 3 tar-Regolament
(KE) Nru 847/96 għandu japplika għal stokkijiet
suġġetti għal TAC ta’ prekawzjoni filwaqt li
l-Artikolu 3(2) u (3) u l-Artikolu 4 ta' dak ir-Regolament
għandhom japplikaw għall-istokkijiet li huma suġġetti
għal TAC analitika, ħlief fejn speċifikat mod ieħor
fl-Anness ta’ dan ir-Regolament.
Artikolu 6
Kundizzjonijiet għall-ħatt l-art tal-qabdiet u tal-qabdiet
inċidentali
Il-ħut minn stokkijiet li għalihom
huma stabbiliti t-TACs għandu jinżamm abbord jew jinħatt l-art
biss jekk jinqabad minn bastimenti li jtajru l-bandiera ta' Stat Membru li
għandu kwota u dik il-kwota ma tkunx eżawrita.
Artikolu 7
Dħul fis-seħħ
Dan ir-Regolament għandu jidħol
fis-seħħ fil-jum ta’ wara dak tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.
Dan ir-Regolament għandu jibda japplika
mill-1 ta’ Jannar 2013.
Dan
ir-Regolament għandu jorbot fl-intier tiegħu u japplika direttament
fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
ANNESS 
Ir-referenzi għaż-żoni tas-sajd
huma referenzi għaż-żoni tal-ICES, sakemm ma jkunx
speċifikat mod ieħor.
PARTI 1
Definizzjoni tal-ispeċijiet u l-gruppi tal-ispeċijiet
1.           Fil-lista li tinsab fil-Parti 2
ta’ dan l-Anness, l-istokkijiet ta’ ħut jissemmew skont l-ordni alfabetiku
tal-ismijiet bil-Latin tal-ispeċi. Madankollu, il-klieb il-baħar
tal-baħar fond tqiegħdu fil-bidu ta’ dik il-lista. Hawn taħt
tidher ukoll tabella ta’ korrispondenza tal-ismijiet komuni u tal-ismijiet
bil-Latin għall-finijiet ta’ dan ir-Regolament:
 Isem komuni || Isem xjentifiku 
 Ċinturin iswed || Aphanopus carbo 
 Alfonsinos || Beryx spp. 
 Roundnose grenadier || Coryphaenoides rupestris 
 Orange roughy || Hoplostethus atlanticus 
 Linarda || Molva dypterygia 
 Bażuga kaħlija || Pagellus bogaraveo 
 Lipp Abjad || Phycis blennoides 
2.           Għall-finijiet ta’ dan
ir-Regolament, “klieb il-baħar tal-baħar fond” tfisser il-lista ta’
speċijiet li ġejja:
 Isem komuni || Isem xjentifiku 
 Catsharks tal-baħar fond Frilled shark || Apristurus spp. Chlamydoselachus anguineus 
 Żagħrun || Centrophorus granulosus 
 Leafscale gulper shark || Centrophorus squamosus 
 Mazzola Portugiża || Centroscymnus coelolepis 
 Longnose velved dogfish || Centroscymnus crepidater 
 Mazzola sewda || Centroscyllium fabricii 
 Mazzola (munqar l-għasfur) || Deania calcea 
 Murruna sewda || Dalatias licha 
 Greater lanternshark || Etmopterus princeps 
 Mazzola tal-Fanal || Etmopterus spinax 
 Gattarell ħalqu iswed || Galeus melastomus 
 Mouse catshark || Galeus murinus 
 Murruna ta’ sitt garġi || Hexanchus griseus 
 Sailfin roughshark (Sharpback shark) || Oxynotus paradoxus 
 Knifetooth dogfish || Scymnodon ringens 
 Greenland shark || Somniosus microcephalus 
   ||   
PARTI 2
Opportunitajiet tas-sajd annwali appikabbli
għall-bastimenti tal-UE
f'żoni fejn it-TACs jeżistu skont l-ispeċi
u skont iż-żona (f’tunnellati ta’ piż ħaj)
 Speċi: || Klieb il-baħar tal-baħar fond || Żona: || L-ilmijiet tal-UE u l-ilmijiet internazzjonali taż-żoni V, VI, VII, VIII u IX (DWS/56789-) 
 Sena || 2013 || 2014 || TAC ta’ prekawzjoni 
 Il-Ġermanja || pm || pm 
 L-Estonja || pm || pm 
 L-Irlanda || pm || pm 
 Spanja || pm || pm 
 Franza || pm || pm 
 Il-Litwanja || pm || pm 
 Il-Polonja || pm || pm 
 Il-Portugall || pm || pm 
 Ir-Renju Unit || pm || pm 
 L-Unjoni || pm || pm 
   ||   ||   
 TAC || pm || pm 
 Speċi: || Klieb il-baħar tal-baħar fond || Żona: || L-ilmijiet tal-UE u l-ilmijiet internazzjonali taż-żona X (DWS/10-) 
 Sena || 2013 || 2014 || TAC ta’ prekawzjoni 
 Il-Portugall || pm || pm 
 L-Unjoni || pm || pm 
   ||   ||   
 TAC || pm || pm 
 Speċi: || Klieb il-baħar tal-baħar fond, Deania hystricosa u Deania profundorum || Żona: || L-ilmijiet internazzjonali taż-żona XII (DWS/12INT-) 
 Sena || 2013 || 2014 || TAC ta’ prekawzjoni 
 L-Irlanda || pm || pm 
 Spanja || pm || pm 
 Franza || pm || pm 
 Ir-Renju Unit || pm || pm 
 L-Unjoni || pm || pm 
   ||   ||   
 TAC || pm || pm 
 Speċi: || Ċinturin iswed Aphanopus carbo || Żona: || L-ilmijiet tal-UE u l-ilmijiet internazzjonali taż-żoni I, II, III u IV (BSF/1234-) 
 Sena || 2013 || 2014 || Precautionary TAC 
 Il-Ġermanja ||  3 ||  3 
 Franza ||  3 ||  3 
 Ir-Renju Unit ||  3 ||  3 
 L-Unjoni ||  9 ||  9 
   ||   ||   
 TAC ||  9 ||  9 
 Speċi: || Ċinturin iswed Aphanopus carbo || Żona: || L-ilmijiet tal-UE u l-ilmijiet internazzjonali taż-żoni V, VI, VII u XII (BSF/56712-) 
 Sena || 2013 || 2014 || TAC ta’ prekawzjoni 
 Il-Ġermanja ||  30 ||  36 
 L-Estonja ||  15 ||  18 
 L-Irlanda ||  75 ||  90 
 Spanja ||  149 ||  178 
 Franza || 2 090 || 2 510 
 Il-Latvja ||  97 ||  117 
 Il-Litwanja ||  1 ||  1 
 Il-Polonja ||  1 ||  1 
 Ir-Renju Unit ||  149 ||  178 
 Oħrajn(1) ||  8 ||  9 
 L-Unjoni || 2 615 || 3 138 
   ||   ||   
 TAC || 2 615 || 3138 
 (1)                   Esklussivament għall-qabdiet inċidentali. L-ebda sajd dirett mhuwa permess taħt din il-kwota. 
 Speċi: || Ċinturin iswed Aphanopus carbo || Żona: || L-ilmijiet tal-UE u l-ilmijiet internazzjonali taż-żoni VIII, IX u X (BSF/8910-) 
 Sena || 2013 || 2014 || TAC ta’ prekawzjoni 
 Spanja ||  11 ||  12 
 Franza ||  27 ||  29 
 Il-Portugall || 3 477 || 3 650 
 L-Unjoni || 3 515 || 3 691 
   ||   ||   
 TAC || 3 515 || 3 691 
 Speċi: || Ċinturin iswed Aphanopus carbo || Żona: || L-ilmijiet tal-UE u l-ilmijiet internazzjonali taż-żona 34.1.2. tas-CECAF (BSF/C3412-) 
 Sena || 2013 || 2014 || TAC ta’ prekawzjoni 
 Il-Portugall || 3 094 || 2 475 
 L-Unjoni || 3 094 || 2 475 
   ||   ||   
 TAC || 3 094 || 2 475 
 Speċi: || Alfonsinos Beryx spp. || Żona: || L-ilmijiet tal-UE u l-ilmijiet internazzjonali taż-żoni III, IV, V, VI, VII, VIII, IX, X, XII u XIV (ALF/3X14-) 
 Sena || 2013 || 2014 || TAC ta’ prekawzjoni 
 L-Irlanda ||  9 ||  9 
 Spanja ||  69 ||  63 
 Franza ||  19 ||  17 
 Il-Portugall ||  199 ||  182 
 Ir-Renju Unit ||  9 ||  9 
 L-Unjoni ||  305 ||  280 
   ||   ||   
 TAC ||  305 ||  280 
 Speċi: || Roundnose grenadier Coryphaenoides rupestris || Żona: || L-ilmijiet tal-UE u l-ilmijiet internazzjonali taż-żoni I, II u IV (RNG/124-) 
 Sena || 2013 || 2014 || TAC ta’ prekawzjoni 
 Id-Danimarka ||  1 ||  1 
 Il-Ġermanja ||  1 ||  1 
 Franza ||  10 ||  10 
 Ir-Renju Unit ||  1 ||  1 
 L-Unjoni ||  13 ||  13 
   ||   ||   
 TAC ||  13 ||  13 
 Speċi: || Roundnose grenadier Coryphaenoides rupestris || Żona: || L-ilmijiet tal-UE u l-ilmijiet internazzjonali taż-żona III (RNG/03-)(1) 
 Sena || 2013 || 2014 || TAC ta’ prekawzjoni 
 Id-Danimarka ||  643 ||  515 
 Il-Ġermanja ||  4 ||  3 
 L-Isvezja ||  33 ||  26 
 L-Unjoni ||  680 ||  544 
   ||   ||   
 TAC ||  680 ||  544 
 (1)                   Fiż-żona III tal-ICES ma għandu jsir ebda sajd dirett għar-roundnose grenadier sakemm isiru l-konsultazzjonijiet bejn l-UE u n-Norveġja 
 Speċi: || Roundnose grenadier Coryphaenoides rupestris || Żona: || L-ilmijiet tal-UE u l-ilmijiet internazzjonali taż-żoni Vb, VI, VII (RNG/5B67-) 
 Sena || 2013(1) || 2014(1) || TAC analitika L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. 
 Il-Ġermanja || 5 || 5 
 L-Estonja || 43 || 38 
 L-Irlanda || 190 || 165 
 Spanja || 48 || 41 
 Franza || 2 409 || 2 096 
 Il-Litwanja || 55 || 48 
 Il-Polonja || 28 || 25 
 Ir-Renju Unit || 141 || 123 
 Oħrajn(2) || 5 || 5 
 L-Unjoni || 4 500 || 4 500 
   ||   ||   
 TAC || 4 500 || 4 500 
 (1)                   Minn kull kwota jista’ jinqabad massimu ta’ 8 % fl-ilmijiet tal-UE u fl-ilmijiet internazzjonali taż-żoni VIII, IX, X, XII u XIV (RNG/*8X14-). (2)                   Esklussivament għall-qabdiet inċidentali. L-ebda sajd dirett mhuwa permess taħt din il-kwota. 
 Speċi: || Roundnose grenadier Coryphaenoides rupestris || Żona: || L-ilmijiet tal-UE u l-ilmijiet internazzjonali taż-żoni VIII, IX, X, XII u XIV (RNG/8X-14-) 
 Sena || 2013(1) || 2014(1) || TAC ta’ prekawzjoni 
 Il-Ġermanja ||  22 ||  19 ||   
 L-Irlanda ||  5 ||  4 ||   
 Spanja || 2 405 || 2 047 ||   
 Franza ||  111 ||  94 ||   
 Il-Latvja ||  39 ||  33 ||   
 Il-Litwanja ||  5 ||  4 ||   
 Il-Polonja ||  753 ||  641 ||   
 Ir-Renju Unit ||  10 ||  8 ||   
 L-Unjoni || 3 350 || 2 850 ||   
   ||   ||   
 TAC || 3 350 || 2 850 
 (1)                   Minn kull kwota jista’ jinqabad massimu ta’ 8 % fl-ilmijiet tal-UE u fl-ilmijiet internazzjonali taż-żoni Vb, VI, VII (RNG/*5B67-). 
 Speċi: || Orange roughy Hoplostethus atlanticus || Żona: || L-ilmijiet tal-UE u l-ilmijiet internazzjonali taż-żona VI (ORY/06-) 
 Sena || 2013 || 2014 || TAC ta’ prekawzjoni 
 L-Irlanda ||  0 ||  0 
 Spanja ||  0 ||  0 
 Franza ||  0 ||  0 
 Ir-Renju Unit ||  0 ||  0 
 L-Unjoni ||  0 ||  0 
   ||   ||   
 TAC ||  0 ||  0 
 Speċi: || Orange roughy Hoplostethus atlanticus || Żona: || L-ilmijiet tal-UE u l-ilmijiet internazzjonali taż-żona VII (ORY/07-) 
 Sena || 2013 || 2014 || TAC ta’ prekawzjoni 
 L-Irlanda ||  0 ||  0 
 Spanja ||  0 ||  0 
 Franza ||  0 ||  0 
 Ir-Renju Unit ||  0 ||  0 
 Oħrajn ||  0 ||  0 
 L-Unjoni ||  0 ||  0 
   ||   ||   
 TAC ||  0 ||  0 
 Speċi: || Orange roughy Hoplostethus atlanticus || Żona: || L-ilmijiet tal-UE u l-ilmijiet internazzjonali taż-żoni I, II, III, IV, V, VIII, IX, X, XII u XIV (ORY/1CX14) 
 Sena || 2013 || 2014 || TAC ta’ prekawzjoni 
 L-Irlanda ||  0 ||  0 
 Spanja ||  0 ||  0 
 Franza ||  0 ||  0 
 Il-Portugall ||  0 ||  0 
 Ir-Renju Unit ||  0 ||  0 
 L-Unjoni ||  0 ||  0 
   ||   ||   
 TAC ||  0 ||  0 
 Speċi: || Linarda Molva dypterygia || Żona: || L-ilmijiet tal-UE u l-ilmijiet internazzjonali taż-żoni II u IV (BLI/24-) 
 Sena || 2013 || 2014 || TAC ta’ prekawzjoni 
 Id-Danimarka ||  3 ||  3 
 Il-Ġermanja ||  3 ||  3 
 L-Irlanda ||  3 ||  3 
 Franza ||  21 ||  14 
 Ir-Renju Unit ||  12 ||  10 
 Oħrajn(1) ||  3 ||  3 
 L-Unjoni ||  45 ||  36 
   ||   ||   
 TAC ||  45 ||  36 
 (1)                   Esklussivament għall-qabdiet inċidentali. L-ebda sajd dirett mhuwa permess taħt din il-kwota. 
 Speċi: || Linarda Molva dypterygia || Żona: || L-ilmijiet tal-UE u l-ilmijiet internazzjonali taż-żona III (BLI/03-) 
 Sena || 2013 || 2014 || TAC ta’ prekawzjoni 
 Id-Danimarka ||  3 ||  2 
 Il-Ġermanja ||  1 ||  1 
 L-Isvezja ||  3 ||  2 
 L-Unjoni ||  6 ||  5 
   ||   ||   
 TAC ||  6 ||  5 
 Speċi: || Bażuga kaħlija Pagellus bogaraveo || Żona: || L-ilmijiet tal-UE u l-ilmijiet internazzjonali taż-żoni VI, VII u VIII (SBR/678-) 
 Sena || 2013(1) || 2014(1) || TAC ta’ prekawzjoni 
 L-Irlanda ||  5 ||  4 
 Spanja ||  138 ||  110 
 Franza ||  7 ||  6 
 Ir-Renju Unit ||  17 ||  14 
 Oħrajn(2) ||  5 ||  4 
 L-Unjoni ||  172 ||  138 
   ||   ||   
 TAC ||  172 ||  138 
 (1)                   Għandu jiġi rrispettat daqs ta’ ħatt l-art minimu ta’ 35 ċm (tul totali). Madankollu 15 % tal-ħut li jinħatt l-art jista’ jkollu daqs minimu ta’ ħatt l-art ta’ mill-anqas 30 ċm (tul totali). (2)                   Esklussivament għall-qabdiet inċidentali. L-ebda sajd dirett mhuwa permess taħt din il-kwota. 
 Speċi: || Bażuga kaħlija Pagellus bogaraveo || Żona: || L-ilmijiet tal-UE u l-ilmijiet internazzjonali taż-żona IX (SBR/09-) 
 Sena || 2013(1)(2) || 2014(1)(2) || TAC ta’ prekawzjoni 
 Spanja ||  491 ||  393 
 Il-Portugall ||  133 ||  107 
 L-Unjoni || 624 || 500 
   ||   ||   
 TAC || 624 || 500 
 (1)                   Għandu jiġi rrispettat daqs ta’ ħatt l-art minimu ta’ 35 ċm (tul totali). Madankollu 15 % tal-ħut li jinħatt l-art jista’ jkollu daqs minimu ta’ ħatt l-art ta’ mill-anqas 30 ċm (tul totali). (2)                   Minn kull kwota jista’ jinqabad massimu ta’ 8 % fl-ilmijiet tal-UE u fl-ilmijiet internazzjonali ta’ż-żoni VI, VII u VIII (SBR/*678-). 
 Speċi: || Bażuga kaħlija Pagellus bogaraveo || Żona: || L-ilmijiet tal-UE u l-ilmijiet internazzjonali taż-żona X (SBR/10-) 
 Sena || 2013 || 2014 || TAC ta’ prekawzjoni 
 Spanja ||  8 ||  6 
 Il-Portugall ||  893 ||  715 
 Ir-Renju Unit ||  8 ||  6 
 L-Unjoni ||  909 ||  727 
   ||   ||   
 TAC ||  909 ||  727 
 Speċi: || Lipp Abjad Phycis blennoides || Żona: || L-ilmijiet tal-UE u l-ilmijiet internazzjonali taż-żoni I, II, III u IV (GFB/1234-) 
 Sena || 2013 || 2014 || TAC ta’ prekawzjoni 
 Il-Ġermanja ||  7 ||  6 
 Franza ||  7 ||  6 
 Ir-Renju Unit ||  11 ||  8 
 L-Unjoni ||  25 ||  20 
   ||   ||   
 TAC ||  25 ||  20 
 Speċi: || Lipp Abjad Phycis blennoides || Żona: || L-ilmijiet tal-UE u l-ilmijiet internazzjonali taż-żoni V, VI u VII (GFB/567-) 
 Sena || 2013(1) || 2014(1) || TAC ta’ prekawzjoni 
 Il-Ġermanja ||  8 ||  6 
 L-Irlanda ||  208 ||  166 
 Spanja ||  470 ||  376 
 Franza ||  285 ||  228 
 Ir-Renju Unit ||  651 ||  522 
 L-Unjoni || 1 622 || 1 298 
   ||   ||   
 TAC || 1 622 || 1 298 
 (1)                   Minn kull kwota jista’ jinqabad massimu ta’ 8 % fl-ilmijiet tal-UE u fl-ilmijiet internazzjonali taż-żoni VIII u IX (GFB/*89-). 
 Speċi: || Lipp Abjad Phycis blennoides || Żona: || L-ilmijiet tal-UE u l-ilmijiet internazzjonali taż-żoni VIII u IX (GFB/89-) 
 Sena || 2013(1) || 2014(1) || TAC ta’ prekawzjoni 
 Spanja ||  194 ||  155 
 Franza ||  12 ||  10 
 Il-Portugall ||  8 ||  6 
 L-Unjoni ||  214 ||  171 
   ||   ||   
 TAC ||  214 ||  171 
 (1)                   Minn kull kwota jista’ jinqabad massimu ta’ 8 % fl-ilmijiet tal-UE u fl-ilmijiet internazzjonali taż-żoni V, VI, VII. (GFB/*567-). 
 Speċi: || Lipp Abjad Phycis blennoides || Żona: || L-ilmijiet tal-UE u l-ilmijiet internazzjonali taż-żoni X u XII (GFB/1012-) 
 Sena || 2013 || 2014 || TAC ta’ prekawzjoni 
 Franza ||  7 ||  6 
 Il-Portugall ||  29 ||  23 
 Ir-Renju Unit ||  7 ||  6 
 L-Unjoni ||  43 ||  35 
   ||   ||   
 TAC ||  43 ||  35 ||   
[1]               ĠU L 351, 28.12.2002, p. 6.
[2]               ĠU L 336, 21.12.2010, p. 1.
[3]               ĠU L 358, 31.12.2002, p. 59.
[4]               Ftehim fuq l-implimentazzjoni tad-dispożizzjonijiet
tal-Konvenzjoni tan-Nazzjonijiet Uniti fuq il-Liġi tal-Baħar
tal-10 ta’ Diċembru 1982 dwar i-konservazzjoni u
l-amministrazzjoni ta’ ħażniet ta’ ħut li jpassu f’żona
limitata (straddling) u ħażniet ta’ ħut li jpassu ħafna
(highly migratory) (ĠU L 189, 3.7.1998, p. 16).
[5]               ĠU L 351, 28.12.2002, p. 6.
[6]               ĠU L 115, 9.5.1996, p. 3.
[7]               Ir-Regolament (KE) Nru 218/2009 tal-Parlament
Ewropew u tal-Kunsill tal-11 ta' Marzu 2009 dwar
il-preżentazzjoni ta' statistiċi ta' qbid nominali mill-Istati Membri
li jistadu fil-Grigal tal-Atlantiku (ĠU L 87, 31.3.2009, p. 70).
[8]               Ir-Regolament (KE) Nru 216/2009 tal-Parlament
Ewropew u tal-Kunsill tal-11 ta' Marzu 2009 dwar
il-preżentazzjoni ta' statistiċi ta' qbid nominali mill-Istati Membri
li jistadu f'ċerti żoni li m’humiex fl-Atlantiku tat-Tramuntana
(ĠU L 87, 31.3.2009, p. 1).
[9]               ĠU L 343, 22.12.2009, p. 1.
[10]             ĠU L 286, 29.10.2008, p. 33.